<classify> MWENYEKITI wa Umoja wa Wanawake wa Chama Cha Mapinduzi UWT Wilaya ya Rorya mkoani Mara, Caroline Patrick 51 amekufa baada ya kugongwa na gari akiwa anakunywa soda dukani.Mwenyekiti huyo aligongwa na gari aina ya Toyota Nadia lenye namba za usajili T 294 DLA, likiendeshwa na Salala Nyakiriga ambaye ni mkazi wa Shirati, aliyedaiwa kurudi nyuma na kumgonga Caroline na mwenzake, Verediana Otonya wakati wakinywa soda.Caroline alipata majeraha mkononi na kulazwa. Kamanda wa Polisi TarimeRorya, Henry Mwaibambe alisema ajali hiyo ilitokea Jumanne saa moja usiku katika duka la moja katikati ya mji mdogo wa Shirati wilayani Tarime, wakati wawili hao wakinywa soda, ambako ghafla lilitokea gari likirudi nyuma kwa kasi na kuwagonga.Alisema mwenyekiti huyo alipata majeraha makubwa kichwani na kifuani na kusababisha kifo chake, huku mwenzake, Verediana akijeruhiwa mkononi na mgongoni.Dereva wa gari hilo lililosababisha ajali hiyo, Salala Nyakiriga anashikiliwa kwa mahojiano. Jeshi kwa kushirikiana na wananchi, walimpima kilevi na kukutwa amelewa. Tunatarajia kumfikisha mahakamani wakati wowote tukishakamilisha uchunguzi, alisema Kamanda Mwaibambe.Alisema mwili wa marehemu Caroline upo chumba cha maiti cha Hospitali ya Shirati, ukisubiri kufanyiwa uchunguzi na kisha kuchukuliwa na ndugu zake kwa maziko.Majeruhi, Verediana amelazwa hospitalini hapo akipatiwa matibabu, na hali yake inaendelea vizuri. Kamanda Mwaibambe alitoa mwito kwa madereva kuzingatia na kufuata sheria za usalama barabarani na kutotumia kilevi chochote wakati wanapoendesha vyombo vya moto.  <topic>: KITAIFA 